การพัฒนาชุดฝึกความพร้อมทางคณิตศาสตร์ สำหรับนักเรียนชั้นอนุบาล 2
The development of mathemetic readiness practice set for 2nd kindergarten students
คณิตศาสตร์ -- การศึกษาและการสอน (ก่อนประถมศึกษา).
คณิตศาสตร์ -- การสอนด้วยสื่อ.
การวิจัยครั้งนี้มีวัตถุประสงค์ เพื่อพัฒนาชุดฝึกความพร้อมทางคณิตศาสตร์ สำหรับนักเรียนชั้นอนุบาลปีที่ 2 และเพื่อเปรียบเทียบความพร้อมทางคณิตศาสตร์ ของนักเรียนชั้นอนุบาลปีที่ 2 ก่อนและหลังการใช้ชุดฝึกทักษะคณิตศาสตร์ กลุ่มตัวอย่างที่ใช้ในการวิจัย ได้แก่ นักเรียนชั้นอนุบาลปีที่ 2 ในภาคเรียนที่ 2 ปีการศึกษา 2549 ของโรงเรียนวัดใหม่ยายนุ้ย สังกัดกรุงเทพมหานคร จำนวน 40 คน ซึ่งได้มาโดยเลือกแบบเจาะจง ผู้วิจัยได้ทำการทดสอบก่อนการเรียน และใช้ชุดฝึกความพร้อมทางคณิตศาสตร์ที่ผู้วิจัยพัฒนาขึ้น จากนั้นจึงทำการทดสอบหลังเรียน การวิเคราะห์ข้อมูลใช้การหาค่าร้อยละ และ t-test ผลการวิจัยพบว่า 1. การพัฒนาชุดฝึกความพร้อมทางคณิตศาสตร์ สำหรับนักเรียนชั้นอนุบาลปีที่ 2 สามารถใช้ปฏิบัติงานได้ตรงตามจุดหมายของการเรียนการสอน เพราะในแต่ละชุดฝึกความพร้อมทางคณิตศาสตร์ มุ่งถึงการสอนที่จะช่วยให้ผู้เรียนมีความพร้อมทางคณิตศาสตร์ ในทักษะการนับค่า-รู้ค่า และสัญลักษณ์ทางคณิตศาสตร์ ผู้เรียนมีความคิดได้กว้าง เกิดทักษะด้านต่างๆ เกิดความสนุกสนุน ปลูกฝังค่านิยมที่พึงปรารถนา ได้ฝึกให้ผู้เรียนคิดเป็น ทำเป็น และแก้ปัญหาเป็น 2.ผลการเปรียบเทียบความพร้อมทางคณิตศาสตร์ทางคณิตศาสตร์ ของนักเรียนชั้นอนุบาลปีที่ 2 ก่อนและหลังการใช้ชุดฝึกทักษะทางคณิตศาสตร์ สูงกว่าก่อนเรียนอย่างมีนัยสำคัญทางสถิติที่ระดับ .01
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
วิโฬฏฐ์ วัฒนานิมิตกูล
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ครุศาสตรมหาบัณฑิต
หลักสูตรและการสอน